**NUOTEKŲ VALYMO ĮRENGINIO ĮRENGIMO**

**PROJEKTAVIMO IR STATYBOS DARBŲ PIRKIMO SUTARTIS**

[Publish Date], Vilnius, Nr.

**LITGRID AB** (toliau – **„Užsakovas“**), pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, kurios registruota buveinė yra Karlo Gustavo Emilio Manerheimo g. 8, LT-05131 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama [pareigos, vardas, pavardė], veikiančio(-ios) pagal [atstovavimo pagrindas], iš vienos pusės, ir

**[Rangovo pavadinimas]** (toliau – **„Rangovas“**), pagal [Lietuvos Respublikos] įstatymus įsteigta ir veikianti įmonė, juridinio asmens kodas [kodas], kurios registruota buveinė yra [adresas], duomenys apie bendrovę kaupiami ir saugomi [Lietuvos Respublikos] juridinių asmenų registre, atstovaujama [pareigos, vardas, pavardė], veikiančio(-ios) pagal [atstovavimo pagrindas], iš kitos pusės,

toliau abi kartu vadinamos „**Šalimis“**, o kiekviena atskirai „**Šalimi“**, atsižvelgdamos į tai, kad Rangovas laimėjo pirkėjo skelbtą Nuotekų valymo įrenginio įrengimo darbų pirkimą Nr. [numeris], sudarė šią projektavimo ir statybos darbų pirkimo sutartį (toliau – **„Sutartis“**).

Vykdydamos Sutartį, Šalys vadovausis žemiau nurodytomis Sutarties specialiosiomis sąlygomis ir Sutarties bendrosiomis sąlygomis.

**LITGRID AB PROJEKTAVIMO IR STATYBOS DARBŲ PIRKIMO SUTARTIES**

**SPECIALIOSIOS SĄLYGOS**

Šiose Sutarties specialiosiose sąlygose didžiąja raide rašomos sąvokos atitinka Sutarties bendrosiose sąlygose didžiąja raide rašomas sąvokas, jei kontekstas aiškiai nereikalauja kitaip. Laužtiniuose skliaustuose nurodyti punktai ir skyriai reiškia nuorodą į Sutarties bendrųjų sąlygų punktus ir skyrius, su kuriais atitinkama sąlyga yra susijusi.

|  |  |
| --- | --- |
| **Pagrindinės sąlygos** | 1. **Objektas** *[Sąvoka l]***:**   Nuotekų valymo įrenginys Vilniaus TP.   1. **Techninė užduotis** *[Sąvoka u]***:**   1.1 priedas.   1. **Darbų atlikimo terminas** *[Sąvoka e]*:   7 mėnesiai nuo Sutarties sudarymo dienos.   1. **Darbų etapai** *[2.2.3 punktas]:*   Projektavimo darbai įskaitant reikiamų sutikimų gavimą ir statybą leidžiančio dokumento gavimą – 4 mėnesiai nuo Sutarties sudarymo dienos;  Statybos darbai, įrenginių montavimas ir derinimas, kadastriniai matavimai – 5 mėnesiai Sutarties sudarymo dienos;  Deklaracijos apie statybos užbaigimą / paskirties keitimą (tvirtina ekspertas) tvirtinimas informacinėje sistemoje „Infostatyba“ – 6 mėnesiai nuo Sutarties sudarymo dienos. |
| **Darbai** | 1. **Pagrindiniai įrenginiai** *[Sąvoka m]:*   Nuotekų valymo įrenginys, nurodytas 1.1 priedo 5 p.   1. **Užsakovo įrenginiai** *[4.9.8 punktas]:*   Netaikoma.   1. **Fizinė sauga** *[4.3.5 punktas]:*   Netaikoma.   1. **Demontuojami įrenginiai, konstrukcijos ir medžiagos** *[4.6.2 punktas]:*   Netaikoma |
| **Darbų organizavimas** | 1. **Šalių atstovai** [*4.1 skyrius*]   Užsakovo atstovas: Rangovo atstovas:  [Pareigos, vardas, pavardė] [Pareigos, vardas, pavardė]  [Telefonas, el. paštas] [Telefonas, el. paštas]  Užsakovo atstovas, atsakingas už  Sutarties ir jos pakeitimų paskelbimą:  [Pareigos, vardas, pavardė]  [Telefonas, el. paštas] |
| **Kaina ir apmokėjimas** | 1. **Sutarties kaina** *[Sąvoka r]*:   Sutarties kaina be PVM:[suma skaičiais]  Pridėtinės vertės mokestis (PVM): [suma skaičiais]  Sutarties kaina su PVM: [suma skaičiais].   1. **Apmokėjimas** *[7.3.1 punktas]:*   Sutarties kaina bus mokama dalimis pagal atliktus Darbų etapus, nurodytus Sutarties 4 p.   1. **Sąskaita apmokėjimui:**   A. s. [Rangovo atsiskaitomoji sąskaita]  [Rangovo bankas]  Banko kodas [...]  PVM mokėtojo kodas [...].   1. **Europos Sąjungos fondų (programų) finansavimas** *[11.11.1 punktas]:*   Darbai Europos Sąjungos fondų (programų) lėšomis nefinansuojami. |
| **Atsakomybė** | 1. **Netesybos:**   Laiku neužbaigęs visų Sutartyje numatytų Darbų, Rangovas Užsakovui moka šiuos delspinigius:  1) jeigu vėluojama užbaigti Darbus iki 30 dienų (įskaitytinai) – Rangovas moka 0,01% Sutarties kainos (be PVM) dydžio delspinigius už kiekvieną pradelstą dieną;  2) jeigu vėluojama užbaigti Darbus daugiau nei 31 dieną, tačiau mažiau kaip 60 dienų (įskaitytinai) – Rangovas moka 0,02% Sutarties kainos (be PVM) dydžio delspinigius už kiekvieną pradelstą dieną;  3) jeigu vėluojama užbaigti Darbus daugiau kaip 61 dieną, tačiau mažiau kaip 180 dienų (įskaitytinai)– Rangovas moka 0,04% Sutarties kainos (be PVM) dydžio delspinigius už kiekvieną pradelstą dieną;  4) Rangovui vėluojant užbaigti Darbus ilgiau nei 180 dienų, Rangovui taikoma 2% Sutarties kainos (be PVM) dydžio bauda.   1. **Užsakovui priimtini bankai ir draudimo bendrovės:**   Užsakovui priimtinų bankų ir draudimo bendrovių sąrašai nurodomi 13 priede. |
| **Baigiamos nuostatos** | 1. **Projektas** *[11.9.2 punktas]:*   PPKV22150 Vilniaus TP nuotekų tinklų remontas (įrengimas)   1. **Šalių kontaktiniai duomenys** *[11.10.1 punktas]:*   Užsakovo: Rangovo:  Karlo Gustavo Emilio Manerheimo g. 8, [adresas korespondencijai],  LT-05131 Vilnius; [pašto kodas, miestas];  Tel. +370 707 02171; Tel. [...];  El. paštas [info@litgrid.eu](mailto:info@litgrid.eu) El. paštas [...]  A. s. LT242150051000021766  OP Corporate Bank plc Lietuvos filialas  banko kodas 21500  PVM mokėtojo kodas LT100005748413 |
| **Papildomos sąlygos** | 1. **Sutarties bendrųjų sąlygų 9.7 punktas „Sutarties įvykdymo užtikrinimas“ netaikomas, o Sutarties įvykdymas užtikrinamas Sutartyje numatytomis netesybomis.** 2. **Sutarties bendrųjų sąlygų 9.9 punkto „Garantinių įsipareigojimų užtikrinimas“ 9.9.1 papunktis papildomas taip:**   Pateikti garantinio laikotarpio prievolių įvykdymo dokumentą, t. y. draudimo bendrovės išduoto laidavimo draudimo raštą (kartu su jo apmokėjimą įrodančia dokumento kopija) arba kredito įstaigos garantijos kopiją, užtikrinančią rangovo garantinio laikotarpio prievolių įvykdymą (tuo atveju, jei toks užtikrinimas yra privalomas pagal Statybos įstatymą).   1. **Sutarties bendrųjų sąlygų 10.1.1 punktas papildomas taip:**   Iki Sutarties pasirašymo Rangovas Užsakovui pateikė:   * 1. projektuotojo civilinės atsakomybės privalomojo draudimo liudijimo (poliso), pateikto pagal Sutarties bendrųjų sąlygų 9.8.1 punkto nuostatas, kopiją.  1. **Sutarties bendrųjų sąlygų 2.5, 4.5, 7.2 ir 7.3.6 punktai netaikomi.** 2. **Sutarties bendrųjų sąlygų 3.2. p. nurodomas Techninis projektas ir 3.3. p. nurodomas Darbo projektas, rengiami vienu etapu, parengiant Techninėje specifikacijoje (sutarties 1.1 priede) nurodytą supaprastintą statybos projektą.** 3. **Sutarties bendrųjų sąlygų 7.3.2 punktas pakeičiamas ir išdėstomas taip:**   Rangovas elektroninę sąskaitą faktūrą išrašo ir pateikia tik elektroniniu būdu ne vėliau kaip per 2 darbo dienas nuo pagrindo jai išrašyti atsiradimo dienos. Elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), Rangovas gali pateikti per informacinę sistemą „E. sąskaita“ ([www.esaskaita.eu](http://www.esaskaita.eu)) arba per kitą savo pasirinktą informacinę sistemą (pvz.: Rangovas elektroninę sąskaitą faktūrą gali teikti naudodamasis bet kuriuo [PEPPOL](https://peppol.eu/who-is-who/peppol-certified-aps/) tinkle registruotu prieigos tašku (angl. Access Point) naudojančiu [PEPPOL AS4](http://docs.peppol.eu/edelivery/as4/specification/) profilį). Europos elektroninių sąskaitų faktūrų standarto neatitinkančią elektroninę sąskaitą faktūrą Rangovas privalo pateikti, naudodamasis informacinės sistemos „E. sąskaita“ priemonėmis ([www.esaskaita.eu](http://www.esaskaita.eu)). Užsakovas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis, išskyrus Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme nustatytus išimtinius atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.   1. **Sutarties bendrųjų sąlygų 11.3.2 punktas papildomas c) ir d) papunkčiais:**   c) yra susipažinęs ir santykiuose su Užsakovu ir Sutarties vykdymui pasitelkiamomis trečiosiomis šalimis įsipareigoja laikytis Grupės korupcijos prevencijos politikos (toliau – Politika) ir Tiekėjų etikos kodekso (toliau – Kodeksas) nuostatų, įtvirtinančių teisėtas, darnias ir sąžiningas verslo praktikas, kurios apima privalomas aplinkosaugos, žmogaus teisių, darbo standartų ir verslo etikos elgesio normas. Politika bei Kodeksas ir/ar jų pakeitimai pasiekiami adresu: <https://www.epsog.lt/lt/apie-mus/korupcijos-prevencija>. Rangovas privalo užtikrinti, kad šio punkto reikalavimų laikytųsi tiek Rangovo, tiek ir jo Sutarties vykdymui pasitelkiamų trečiųjų šalių darbuotojai, valdymo ir priežiūros organų nariai bei kiti atstovai;  d) nedelsiant informuos apie Sutarties galiojimo metu atsiradusias aplinkybes, kurios gali būtų laikomos pažeidžiančiomis Politikoje ir Kodekse įtvirtintus reikalavimus ir elgesio normas, bei Užsakovui paprašius, pateiks visą informaciją, susijusią su aplinkybių atsiradimu, pasekmių šalinimu ir prevencinių priemonių diegimu.   1. **Sutarties bendrųjų sąlygų 11.3 punktas papildomas 11.3.3 papunkčiu:**   11.3.3. Rangovui pažeidus Sutarties bendrųjų sąlygų 11.3.2 punkto c) ir/ar d) papunkčių reikalavimus, Užsakovas turi teisę leisti Rangovui ištaisyti nustatytus pažeidimus (išskyrus nusikaltimų, kitų šiurkščių teisės aktų pažeidimų atvejais) per protingą terminą. Jeigu Rangovas nesutinka arba per Užsakovo nurodytą protingą terminą nepašalina pažeidimų, jis moka 3000 eurų dydžio baudą už kiekvieną pažeidimo atvejį.   1. **Rangovas užbaigęs Darbus iki Deklaracijos apie statybos užbaigimą / paskirties keitimą gavimo, Užsakovui turi pateikti dokumentus reikalingus šios deklaracijos gavimui:**   1. Garantinio laikotarpio prievolių įvykdymo dokumentą, t. y. draudimo bendrovės išduoto laidavimo draudimo raštą (kartu su jo apmokėjimą įrodančia dokumento kopija) arba kredito įstaigos garantijos kopiją, užtikrinanti rangovo garantinio laikotarpio prievolių įvykdymą (tuo atveju, jei toks užtikrinimas yra privalomas pagal Statybos įstatymą ). Reikalavimai draudimo bendrovės laidavimo draudimo raštui arba kredito įstaigos garantijai:  2. Draudimo bendrovės laidavimo draudimo raštas arba kredito įstaigos garantija turi būti išduoti ne trumpesniam nei 3 metų laikotarpiui ir galiojimo laikotarpiu negali būti atšaukiami;  3. Laidavimo draudimo suma arba garantijos suma turi būti ne mažesnė kaip 5 procentai statybos kainos (su PVM);  4. Statybos proceso dalyvių privalomuosius draudimus, atitinkančius Sutarties bendrųjų sąlygų 9.8 punktų nuostatas, patvirtinančių dokumentų kopijos, t. y. statinio projektuotojo, statinio statybos, remonto darbų ir civilinės atsakomybės privalomųjų draudimo liudijimų (polisų), atitinkančių Lietuvos Respublikos teisės aktus, kopijos (tuo atveju, jei privalu draustis pagal Statybos įstatymą). Kartu su šių privalomųjų draudimų kopijomis privalomai turi būti pateikiamos jų apmokėjimą įrodančių dokumentų kopijos. |

**SUTARTIES DOKUMENTAI IR PRIEDAI:**

Vykdydamos šią Sutartį, Šalys vadovausis toliau nurodytais dokumentais, kurie yra suprantami ir aiškinami kaip neatskiriama Sutarties dalis:

1. LITGRID AB projektavimo ir statybos darbų pirkimo sutarties specialiosios sąlygos su priedais:
   1. Techninė specifikacija;
2. LITGRID AB projektavimo ir statybos darbų pirkimo sutarties bendrosios sąlygos;
3. Projektuotojo civilinės atsakomybės privalomojo draudimo liudijimo (poliso) kopija;
4. Rangovo pasitelkiamų subrangovų sąrašas;
5. Perdavimo tinklo objekto statybos/rekonstravimo dokumentacijos aprašas;
6. Rangovų saugaus darbo organizavimo ir vykdymo LITGRID AB objektuose tvarkos aprašas;
7. Darbų organizavimo ir vykdymo LITGRID AB perdavimo tinklo įrenginiuose tvarkos aprašas;
8. Trišalės sutarties dėl tiesioginio atsiskaitymo su subrangovu projektas;
9. Pirkimo sąlygos, pirkimo sąlygų paaiškinimai ir patikslinimai;
10. Rangovo pasiūlymas, pasiūlymo paaiškinimai ir patikslinimai;
11. Užsakovui priimtinų bankų ir draudimo bendrovių sąrašas;
12. Aplinkosaugos reikalavimų taikymo LITGRID AB veikloje tvarkos aprašas.

Jeigu Užsakovas teisės aktų nustatyta tvarka pakeis bet kurį aukščiau prieduose nurodytą vidinį dokumentą (pvz. aprašą), Šalys įsipareigoja, atsižvelgdamos į pirkimus reglamentuojančius teisės aktus, siekti bendro susitarimo dėl tokio dokumento atnaujinimo ir tolesnio naudojimo.

Jeigu tarp aukščiau nurodytų dokumentų būtų neatitikimų ar prieštaravimų, dokumentai bus aiškinami pagal jų pirmumą, pagal kurį žemėjančia tvarka jie yra išvardinti aukščiau.

**Tai patvirtindamos,** Šalys pasirašė ir patvirtino šią Sutartį kvalifikuotais elektroniniais parašais.

|  |  |  |  |
| --- | --- | --- | --- |
| **Užsakovo vardu:**  [pareigos, vardas, pavardė]: |  | **Rangovo vardu:**  [pareigos, vardas, pavardė]: |  |